Moses Mabhida Stadium

**Moses Mabhida Stadium** (også kjent som **Durban Stadium**) er et stadion i den sørafrikanske byen Durban. Stadionet er oppkalt etter politikeren Moses Mabhida, tidligere generalsekretær i Sør-Afrikas kommunistparti. Det er ment å være et flerbruksstadion i verdensklasse. Stadionet har i tillegg en tilstøtende innendørsarena, et fotballmuseum, sportsinstitutt og en transportstasjon for flere transportmidler. Det ble påbegynt i 2006, og stod ferdig i 2009. 

Stadionet ble brukt til fem gruppespillkamper, en åttendedelsfinale og en semifinale i fotball-VM 2010. Under VM hadde stadionet en kapasitet på 70&nbsp;000, men etter VM ble dette redusert til 54&nbsp;000. Stadionet ligger ved siden av Kings Park Stadium i Kings Park Sporting Precinct, og Durban street circuit som ble brukt under A1 Grand Prix. 

## Detaljer

Dette nybygde stadionet ligger på området til Kings Park Soccer Stadium i Durban idrettssone. Stadionet hadde en kapasitet på 70&nbsp;000 tilskuere under fotball-VM 2010. Designet gjør at sitteplassene på stadionet kan reduseres til 54&nbsp;000 for lokale kamper eller økes til 80&nbsp;000 for arrangementer som sommer-OL. Det finnes to permanente tribuner med sitteplasser, en tredje tribune ble midlertidig lagt til for fotball-VM. 

Det finnes også 150 suiter med til sammen 7&nbsp;500 sitteplasser.  

### Design
#### Bue
En fri bue med en lengde på 350 meter og en høyde på 105 meter strekker seg over stadionet, og minner om den gigantiske buen på Wembley Stadium. Buen består av hule stålplater med dimensjonene 5 x 5 m og veier i alt 2&nbsp;600 tonn. En kabelbane frakter besøkende fra nordsiden av stadionet til en utsiktsplattform på toppen av buen, som gir utsikt over byen og havet. Sørsiden har en 550-trinns eventyrtur. Den 24. februar 2010 åpnet verdens største gynge på stadion. Gyngen lar besøkende hoppe fra det fjerde trinnet på stigen og falle ned mot banen før de blir svingt ut i en 220 meters bue over banen. 

#### Tak
Taket over tribunene på Moses Mabhida Stadium består av en 46&nbsp;000 m² stor teflonbelagt glassfibermembran som skal produsere en gjennomsiktig glød når det lyser på stadion. Denne membranen er festet til buen ved hjelp av stålkabler med en diameter på 95 mm og en samlet lengde på 17&nbsp;000 m. Taket dekker 88&nbsp;% av setene.

#### Grunnstruktur
Rundt perimeteren til stadionet står 1&nbsp;750 søyler og 216 oppreiste bjelker for hovedstøtten. Rundt banen strekker 900 m med støttemurer seg 8 m i høyden. I alt 1&nbsp;750 betongpaneler under sitteplassene gir den «bolleformede» konstruksjonen. 

#### Fasade
Over 100 søyler omringer stadionet. Høyden på søylene varierer rundt om på stadionet, men den høyeste er 46 m. I alt omgir 15&nbsp;000 m² med fasade Moses Mabhida Stadium. Til sammen 550 aluminiumsplater får plass mellom hovedsøylene. Perforerte metallplater er plassert mellom aluminiumsplatene der det er påkrevd. 

### Utbyggingens forløp

### Ferdigstilling
Byggingen av stadionet ble offisielt avsluttet den 24. november 2009. Den første offisielle kampen som ble spilt på Moses Mabhida Stadium var mellom Amazulu og Maritzburg United den 29. november, og Maritzburg United vant kampen 1-0. 

## VM i fotball 2010
Moses Mabhida Stadium er én av i alt ti arenaer som ble brukt i fotball-VM 2010. Fem gruppespillkamper, en åttendedelsfinale og en semifinale ble spilt på dette stadionet.

**Kampoppsett:**


## Referanser


## Eksterne lenker
* 
*  Offisiell nettside
*  Om stadionet på Durbans VM-nettside
*  360 graders panorama
*  Guideturer på Moses Mabhida Stadium